kakawsan

kakawsan(祭司)

misakamu kya Sakizayaay ci Cencyunan, anu misalisin ku Sakizaya sa, a tayza tu ku tuas nay dapasan simay pazik a buyu’ katukuh i pisalisinan, sizikuc tu sumanahay amin kya tuas, u mapalaway adada’ ku makaazihay tuheniyan. mapalaway han sa, ya palaw hananay a sausi, u hamin nu katuuday mapalaw(miyuhin han ku zuma a kamu).

Sakizayaay atu Pangcahay a mapalaway tanengay kuheni masasakamu tu dungi, patatenga’ ku niyazu’ay payni tu mapalaway, a sapatudud atu nikaydih nu adiwawa tu nilungucan, tanengay katukuh i nababalakian.

Sakizaya a lisin atu misalekuay tu kawaw u tumuk adada’ ku tanengay mikawaw, anu mapalaway tu u mamisakawaw nu niyazu’zy. ayza katineng tu niyazu’ tu Ciwidiyan sa, mapalaway hananay caay ku niza a nabalucu’an mala mapalaway, mahiza tu nu Pangcahay, anu caay ka ngaay ku imelang nu maimelangay, anu mangaay nu zuma a mapalaway, a taneng tu mala papili’en nu tau, zayhan izaw ku pinanam niza tulisinay atumingaayay a icelang. na matabesiw ku kalapadesan atu mabalic naimelang, izikuz sa mapabaluh mahiza u pabaluhay a mauzip. milayap tu mala mapalaway a nika uzip, uyzasa u nipalalid tu nu mapalway tu a uzip mizawis tu nay Dungiay nipabeli a icelang.

 namakayniay a nasulitan nasakamuan atu natinengan
Ciwidiyan田野調查